वार्षिकोत्सव में जमकर नाचे लोयला स्कूल के जूनियर बच्चे
लोयलाकाॅन्वेंट स्कूल, बूटी के जूनियर विंग का वार्षिकोत्सव मंगलवार को धूमधाम से मनाया गया। सिंफोनी 2015 नामक समारोह में बच्चे जमकर नाचे। आकर्षक परिधान में सजे बच्चों ने जब नृत्य और नाटक की प्रस्तुति दी, तो सभागार तालियाें की गड़गड़ाहट से गूंजता रहा।
इससे पहले कार्यक्रम का उद््घाटन बतौर मुख्य अतिथि सिटी एसपी डॉ. जया राय ने किया। वहीं प्राचार्या पारोमिता साहा ने स्कूल की वार्षिक रिपोर्ट प्रस्तुत की। इस अवसर पर निदेशक एस प्रकाश, हिनू ब्रांच की प्राचार्य प्रियंका प्रकाश और सुरेश सिन्हा समेत बच्चों के अभिभावक और गणमान्य लोग मौजूद थे। सीनियर विंग का वार्षिकोत्सव बुधवार को मनाया जाएगा। इस अवसर पर मुख्य अतिथि के रूप में रांची रेलवे के डीजीपी अशोक कुमार सिन्हा उपस्थित रहेंगे।
{सीनियर विंग का एनुअल डे आज, होंगे कई कार्यक्रम
{नृत्य नाटक की प्रस्तुति पर हॉल में गूंजी तालियां
कार्यक्रम का लुत्फ उठातीं सिटी एसपी जया राय।
लोयला कॉन्वेंट स्कूल बूटी के वार्षिकोत्सव में सामूहिक नृत्य प्रस्तुत करते जूनियर विंग के बच्चे।
वार्षिकोत्सव में जूनियर विंग के बच्चों ने कई इवेंट प्रस्तुत किया। रिश्ते बचपन के में पारिवारिक पृष्ठभूमि को दर्शाया। बच्चों ने दादी पापा गीत प्रस्तुत कर सभी का दिल जीत लिया। कार्यक्रम का मुख्य आकर्षण कृष्ण और राधा का बाल चित्रण रहा। मोरनी, बागा मा..बोले आधी रात मा... पर राजस्थानी नृत्य प्रस्तुत किया, जिसे लोगों ने काफी सराहा। हनी सिंह के गाने पर बच्चों ने बेहतरीन नृत्य प्रस्तुत किया।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva